Jean Leloup

Jean Leloup, de son nom vertadièr Jean Leclerc, nascut lo 14 de mai de 1961 au Canadà, es un autor, compositor, interprèt pop ròck francés. 

Nascut a Sainte-Foy dins l'aglomeracion quebequesa en 1961, Jean Leclerc a viscut una part de son enfància en Africa, mai precisament au Tògo e en Argeria. Se retròba d'influéncias d'aquel periòde de sa vida dins mantunas de sas cançons.

Apren la guitarra en escotant la musica ròck dels Rolling Stones, dels Beatles e de Jimi Hendrix. Es tanben influenciat per la pop francesa coma Jacques Dutronc, Jacques Higelin, Serge Gainsbourg e Michel Polnareff.

Participa brèvament a l'opèra-ròck francés Starmania de Michel Berger e Luc Plamondon en 1986. Monta sus l'empont a Montreal coma Jean Leloup a la fin de las annadas 1980. Tre la debuta de sa carrièra, se fa remarcar pr'amor de sas cançons aus tèxtes provocants. Es d'alhor lo cas de sa cançon la mai coneguda, 1990, inspirada de l'actualitat cauda al moment de sa composicion : l'aviada de la primièra guèrra del Golfe. Aqueste títol, oficialament cantat per Jean Leloup et La Sale Affaire, serà un tube a la debuta de l'annada 1992 dins los païses francofòns (en Occitània tanben)http://www.chartsinfrance.net/Jean-Leloup/1990-sc1411.html.

Discografia

 1989: Menteur 
 1990: L'amour est sans pitié
 1996: Le Dôme
 1998: Les Fourmis
 2002: La Vallée des réputations
 2006: Mexico (Jean Leclerc)
 2009: Mille excuses milady
 2015: À Paradis City
 2019: L'Étrange Pays

Cançons mai conegudas
 1990 (1992)
 Décadence (1992)
 Isabelle (1992)
 L'Escargot (1992)
 I Lost My Baby (1996)
 Johnny Go (1997)

 Referéncias 

Leloup, Jean
Leloup, Jean
Leloup, Jean
Leloup, Jean
Categoria:Cantaira e cantaire francofòn del Canadà